
BIROULUI  PERMANENT 
AL
CAMEREI DEPUTAŢILOR

             

Vă înaintăm alăturat RAPORTUL  asupra proiectului  de Lege pentru declararea zilei de 18 iunie "Ziua Victimelor Deportării în Timpul Regimului Comunist", trimis spre dezbatere în fond, cu adresa PLx.434/2019 din 8 octombrie 2019, înregistrat sub nr.4c-6/600 din 9 octombrie  2019.
            În raport de obiectul şi conţinutul său, proiectul de lege face parte din categoria legilor ordinare.


PREŞEDINTE

Iusein IBRAM

     RAPORT 

asupra proiectului de Lege pentru declararea zilei de 18 iunie „Ziua Victimelor Deportării în Timpul Regimului Comunist”


	În conformitate cu prevederile art. 95 din Regulamentul Camerei Deputaţilor, Comisia pentru  drepturile  omului, culte  şi  problemele  minorităţilor  naţionale  a fost sesizată, spre dezbatere în fond,  cu proiectul de Lege pentru declararea zilei de 18 iunie „Ziua Victimelor Deportării în Timpul Regimului Comunist”, trimis cu adresa nr. PLx.434 din 8 octombrie 2019, înregistrat sub nr.4c-6/600 din 9 octombrie 2019.
Senatul, în calitate de prima Cameră sesizată, a adoptat tacit proiectul de lege. 
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, cu referire la prevederile art. 75 din Constituţia României, republicată.
Consiliul Legislativ a avizat favorabil iniţiativa legislativă, conform avizului nr. 393/16.05.2019.
Guvernul României, prin punctul de vedere transmis cu adresa nr.1268/DPSG/12.08.2019, lasă Parlamentului oportunitatea adoptării inițiativei legislative.
Consiliul Economic și Social a avizat favorabil iniţiativa legislativă, conform avizului nr. 308/18.06.2019.
Comisia pentru administrație publică și amenajarea teritoriului  a avizat favorabil inițiativa legislativă, conform avizului nr. 4c-7/422/21.10.2019.
Proiectul de lege supus dezbaterii are ca obiect de reglementare declararea zilei de 18 iunie drept „Ziua Victimelor Deportării în Timpul Regimului Comunist”. În acest sens, Parlamentul, Guvernul, Preşedintele României, autorităţile administraţiei publice centrale şi locale pot să organizeze manifestări prilejuite de comemorarea zilei de 18 iunie 1951. 
Potrivit expunerii de motive, demersul legislativ este justificat de dramele şi pierderile suferite de victimele deportate în Bărăgan de către regimul comunist, fiind cea mai de amploare deportare din istoria României. 
În conformitate cu prevederile art.61 din Regulamentul Camerei Deputaţilor, membrii  Comisiei au examinat proiectul de lege în şedinţa din data de 22 octombrie 2019.
La lucrările Comisiei pentru  drepturile  omului, culte  şi  problemele  minorităţilor  naţionale  şi-au înregistrat prezenţa  6 deputaţi, din totalul de 7 membri ai Comisiei.
În urma examinării proiectului de lege, a documentelor anexate, precum şi a opiniilor exprimate, membrii Comisiei au hotărât, cu  unanimitate de voturi, să propună Plenului Camerei Deputaţilor adoptarea proiectului de Lege pentru declararea zilei de 18 iunie „Ziua Victimelor Deportării în Timpul Regimului Comunist”, cu amendamente admise, prezentate în anexa care face parte din prezentul raport. 
În raport cu obiectul şi conţinutul său, proiectul de lege face parte din categoria legilor ordinare.





                      PREŞEDINTE,                                                                                       SECRETAR,
                            
             Deputat  Iusein IBRAM                                                                  Deputat Sergiu Cosmin VLAD







Întocmit,
consilier parlamentar  Onesia Babeş

	Nr
crt
	Text adoptat de Senat
	Text propus de comisie
(autorul amendamentului)
	Motivarea amendamentului 

	1.
	Lege 
pentru declararea zilei de 18 iunie „Ziua Victimelor Deportării în Timpul Regimului Comunist”
	Lege 
pentru declararea zilei de 18 iunie  ca Ziua Victimelor Deportării în Timpul Regimului Comunist

Autor: Comisia pentru drepturile omului
	Pentru unitatea reglementării, cu legislaţia în materie.

	2.
	Art.1.- Se declară ziua de 18 iunie „Ziua Victimelor Deportării în Timpul Regimului Comunist”.
	Art.1.- Se declară ziua de 18 iunie ca Ziua Victimelor Deportării în Timpul Regimului Comunist. 

Autor: Comisia pentru drepturile omului
	Pentru unitatea reglementării.

	3.
	  Art.2. - (1) Parlamentul, Preşedintele României, Guvernul, autorităţile administraţiei publice centrale şi locale pot organiza manifestări prilejuite de comemorarea zilei prevăzute la art.1.
(2) Fondurile necesare alocate pentru comemorarea diverselor evenimente ale deportaților în Bărăgan pot fi asigurate și din bugetele locale sau din bugetul autorităților și instituțiilor publice. 

	 Art.2. - (1) Parlamentul, Preşedintele României, Guvernul, precum și celelalte autorităţi ale administraţiei publice centrale şi locale pot organiza manifestări dedicate comemorării zilei prevăzute la art.1. 
(2) Fondurile necesare pentru organizarea evenimentelor prilejuite de comemorarea Zilei Victimelor Deportării în Timpul Regimului Comunist pot fi asigurate din bugetele entităților prevăzute la alin.(1), în limita alocaţiilor bugetare aprobate. 
 
Autor: Comisia pentru drepturile omului
	Pentru o reglementare precisă.

